Nouruz

**Nouruz**, **nevruz** eller **newroz** er betegnelsen på nyttårsmarkeringen i mange kulturer. Den markerer offisielt starten på kalenderåret i aserbajdsjanske, balutsjiske, kurdiske og persiske kulturer.

Det nye året begynner etter denne tradisjonen mellom 20.&nbsp;mars og 22.&nbsp;mars, avhengig av når vårjevndøgn inntreffer. 

## Samfunn som feirer nouroz
Høytiden blir primært feiret i Iran, Kurdistan, Balutsjistan og Aserbajdsjan, mens den i andre land hovedsakelig markeres av deler av befolkningen, blant annet i Albania (av bektasjiene), Mongolia, Nord-Makedonia, India, Armenia, Georgia, Tyrkia, Russland, Kasakhstan, Kosovo, Kirgisistan, Kina, Turkmenistan, Usbekistan, Afghanistan og Tadjikistan. I tillegg markeres dagen over hele verden av diaspora-befolkning fra denne regionen, slik som parsere, bahaier, kurdere og balutsjiske utvandrere.

Feiringen har sine røtter flere tusen år tilbake til zoroastrismen, og er skrevet inn på UNESCOs liste over Mesterverker i muntlig og immateriell kulturarv.

Nouruz er imidlertid ikke referert til i det lille korpuset av gammelavestiske tekster tilskrevet Zoroaster, og navnet forekommer heller ikke i ny *[[Avesta (skriftsamling)|Avesta]]*. Dens tidligste opptreden er i Pahlavi-tekster, som *nōg rōz Zana-Minu* (nwk rwc, 
Fil:Haft Seen 1392.jpg|Et iransk *haftsin*-bord 
Fil:Haft-sin, Nowruz, Still-life-3205068.jpg|Et iransk *haftsin*-bord 
Fil:HaftSeen2.JPG|Haftsin-bord i Kermanshah, Iran
Fil:HaftSin-Iran.jpg|Haftsin-bord (Sfrei HewtSin) i Sardasht, Iran


### Nyttårsfesten
På denne festen bruker man å møtes hos den eldste i familien og spise mat som tradisjonelt knyttes til nouruz-feiringen. Måltidet består av fisk (vanligvis sik) med ris som er blandet med dill, persille, gressløk og fersk hvitløk, slik at risen blir grønnaktig. Når det nærmer seg tiden for det nye året, bruker alle i familien å sitte rundt *haftsin*-bordet. Noen leser et dikt fra Hafez' diktsamlinger. Det sies at i samme øyeblikk som det nye året begynner, slutter den lille gullfisken i skålen å svømme og blir helt stille. Når det blir nyttår ønsker alle hverandre et «godt nyttår». Senere gir de eldre presanger eller nye penger til de yngre. Det er en vanlig hos iranerne at man skal besøke alle slektninger og venner ved nyttår. I de fem første dagene av nyttårsfesten bruker de eldre i slekten å være hjemme slik at de yngre kan besøke dem. Siden besøker de eldre de yngre. Nyttåret er den tid på året da man treffer også dem man ikke rekker å treffe i løpet av resten av året.

### Opptog med en «''nowruz''-fyrste»
Frem til et stykke inn på 1900-tallet var det en utbredt *nowruz*-skikk i mange iranske byer og landsbyer å velge en «*nowruz*-fyrste» som skulle stå i spissen for den lokale nyttårsfeiringen, blant annet ved å lede et karnevalslignende opptog gjennom byen. Skikken har blitt sporet tilbake til førislamske nowruztradisjoner i Iran, og ble også praktisert i visse andre regioner. Nowruz-fyrsten ble på persisk kalt *mir-e nowruzi*.

## Fotnoter


## Referanser


## Se også
* Liste over FN-dager
* Iran
* Perserriket
* zoroastrisme
* bahai
* kalender
* nyttår
* tradisjon
* ritual

## Eksterne lenker
* 
*  International Nowruz Day, via De forente nasjoner
* Nowruz - persisk nyttår , via FN-sambandet